**REFERAT FRA STYREMØTE 03-19**

**I NORSK IRSKSETTERKLUBB**

Dato: 06. mars 2019.

Tid: Kl. 19.00 - 20.00, skype

Tilstede: Knut Reed (leder), Lene Moen (nestleder), Tor-Hartvig Bondø (avlsråd), Nina Hordnes (utstilling), Arthur Aune (jakt og trening) og Anders Flesberg (økonomi).

 Fravær: Tor Westrum (1. vara) og Knut Mathias Barkhall (2. vara).

Referent: Vigdis Ingebrigtsen.

**Sak 01-03-19: Innkalling og dagsorden**

**Vedtak:** *Godkjent med følgende tilleggssak: Status handlingsplan (I).*

**Sak 02-03-19: Utestående saker fra tidligere styresaker**

|  |  |  |  |
| --- | --- | --- | --- |
| **Sak nr.** | **Tema** | **Ansvarlig** | **Status** |
| 64/18 | Avlsrådet | THB | Styret oppfordres å komme med forslag. ‘Annonsering’ på RAS konferansen.*THB kontakter kandidat.*  |
| 94/18 | Informasjon og kommunikasjon i NISK | KR | Innspill fra styret og ‘annonsering’ på RAS konferansen. *Har annonsert i lokallagne, på RAS konferansen og i Fuglehunden samt på karriereportalen på BI (markedsføring). Har kontaktet flere personer direkte.* *Lene stiller seg til disposisjon for å hjelpe til med å legge ut stoff. Arthur, Tor-Hartvig mfl. fortsetter å legge ut ‘sine’ saker.**Anniken Friis har sagt ja til å bli ny redaktør i FH.* |
| 70/18 c | Eksteriør dommer konferanse.  | NH | Arbeidet med oppdatering av rasekompendium er godt i gang. Må til godkjenning hos styret og NKK.*Eksteriørkonferanse 19. januar 2020. Utkastet til oppdaterte rasekompendiumer er snart klar til godkjenning i styret.* |
| 70/18 d | RAS oppdatering. Tor-Hartvig og Arthur starter med oppdatering av tabeller. Må ferdigstilles til RU 2019 | THB | *I rute. Legges ut sammen med sakspapirer til RS 30.03.* |
| 89/18 | Endring av NISK lover til nytt NKK format | LM og AF | Legges frem til RS 2019 for godkjenning |
| 116/18 | Handlingsplan 2019 | KR | *Sak 03-01-19 i dagens møte. Fast punkt på all styremøter fremover. Sendt til alle lokallagene og DR.* |
| 119/18 | Profileringsartikler | KMB/AF | *KMB holder kontakt med Hagløf til de har løst sine tekniske utfordringer.* |
| 120/18 | Årsberetning 2018 | alle | *Utkast sendes VI innen 01.03. VI sender utkast til styret. Legges ut sammen med sakspapirer til RS 30.03.* |
| 121/18 | RS 2019 | VI | Gjennomføres 10-12 mai på Hotel Quality Gardermoen. Styret møtes til middag og forberedelser fredag kveld. Lørdag er det styremøte fra kl 0900 – 1200. KL 1300 gjennomgang av saker til RS og avdelingenes time. Foredrag : (i) mine 50 år i NISK v/Tor og (ii) Elin om US og avl på søndag. RS søndag kl 0900 – 1200. Lunch. |
| 03-02-19 | Geografisk inndeling av lokallag | KR | Regionsreformen trer i kraft fra 01.01.2021.*Vurdere eventuelle endringer til høsten.* |

**Sak 03-03-19: Bok om US/Elin**

Det er kommet ønske fra flere medlemmer og andre personer i fuglehundmiljøet at det skrives en bok om Elin Wittusen og kennel «US».

**Vedtak:** *NISK er positiv til dette og vil undersøke mer i forhold til redaktør, kostnader og ansvarsområder (KR). Behandles videre på neste styremøte.*

**Sak 04-03-19 Avlsrådet/ Gentesting**

Avlsrådet ønsker gentesting av irsksetteren for å få en status på genbredden. THB har kontaktet professor Frode Lingås ved veterinærinstituttet. Han foreslår et prosjekt der et utvalgt hunder får tilsendt munnsvaber for innsending til analyse.

Avlsrådet har sagt ja til å delta i et prosjekt med veterinærinstituttet der 4 utvalgte hunder gentestes i forbindelse med ulvehybridiserings prosjektet.

**Vedtak:** *Styret synes det er interessant, venter på mer informasjon om prosjektet før beslutning.*

**Sak 05-03-19 Nye Gullmerkekandidater**

To avdelinger har sendt inn forslag på nye Gullmerkebærere.

**Vedtak:** *Styret diskuterte innkomne forslag og vil fatte endelig beslutning på siste styremøte før RS da det kan eventuelt komme flere forslag.*

**Sak 06-03-19 Publisering av valpekull**

Avlsrådet har fått tilbakemelding på at det er vanskelig å finne frem til valpelisten, og foreslår at det legges et eget menypunkt i toppstriden på nettsiden hvor det står f.eks. valpeformidling. Denne linkes inn på en side med en illustrasjon som viser hvordan en finner fram til kullene på «søk på hund». I tillegg skal det være en forklarende tekst om NISK sin avlsstrategi, og kriterier for hvem som kan legge inn kull; være medlem av NISK og ha kull som tilfredsstiller NISK sine avlskriterier uavhengig av nasjonalitet.

Det er også blitt påpekt at valpelisten ikke er oppdatert.

**Vedtak:***. Styret synes det var et godt tiltak til forbedring og støtter forslaget. I forhold til publisering av utenlandske kull er dette i tråd med RAS der NISK ønsker å være velvillig ovenfor utenlandske oppdrettere/kull/import så fremt disse jobber i tråd med NISK sine retningslinjer. Når det gjelder oppdatering av valpelisten vil styret se på mulighetene for å legge inn at dem forsvinner automatisk fra listen 3 måneder etter forventet fødsel.*

**Sak 07-03-19: Nytt fra RU**

Det har ikke vært møter i RU siden forrige styremøte.

**Vedtak:** *Henviser til tidligere referater på FKF.no*

**Eventuelt:**

* **Status handlingsplan;** Styret skal ha innlegg/ intervju i FH på NISK sidene med ulikt tema i hver utgave. Temaene blir knyttet opp til de ulike roller i styret som jaktegenskaper (AOA), gemytt (LM), helse (THB) og eksteriør (NH). Først ut blir AOA.
* **Leder til FH nr. 3:** *KMB, frist 22.03.til* *info@nisk.no*

Neste styremøte blir onsdag 3. april kl. 19.00, skype.